**SABIEDRISKO PAKALPOJUMU SNIEDZĒJU PAZIŅOJUMI, NEPIEMĒROJOT SABIEDRISKO PAKALPOJUMU SNIEDZĒJU IEPIRKUMU LIKUMU**

*Infografikas apraksts*

*\_\_\_\_\_\_\_\_\_\_\_*

Infografika par sabiedrisko pakalpojumu sniedzēju, kuri nepiemēro Sabiedrisko pakalpojumu sniedzēju iepirkumu likumu (turpmāk – SPSIL), publicētajiem paziņojumiem ceturkšņa griezumā. Sākotnēji infografikā norādīts normatīvais akts, kopējā ceturkšņa līgumsumma *euro* bez pievienotās vērtības nodokļa (turpmāk – PVN) un datu vizualizācijas periods: 2021. gada 4. ceturksnis.

Vizuāli attēloti trīs informatīvi materiāli.

Pirmās ilustrācijas apļa diagramma parāda publicēto paziņojumu skaitu un līgumcenu. Diagrammu attēls ir interaktīvi maināms. Vizuāli tiek attēlotas trīs apļa diagrammas sadalījumā pēc trim paziņojumu veidiem – paziņojums par iepirkumu, kuram nepiemēro SPSIL, paziņojums par rezultātiem iepirkumā, kuram nepiemēro SPSIL, un paziņojums par grozījumiem iepirkumā, kuram nepiemēro SPSIL. Virs apļa diagrammām ir iespēja mainīt attēlotos rādījumus. Ir divas attēlojuma iespējas. No kreisās puses apskatāms paziņojumu skaits un no labās apskatāma kopējā līgumcena (*euro* bez PVN) no paziņojuma publikācijām par rezultātiem iepirkumā, kuram nepiemēro SPSIL.

Otrā ilustrācija attēlo paziņojumu par rezultātiem rādītāju īpatsvaru dinamiku. Tiek attēlota dinamikas diagramma laika periodā no 2019. gada 2. ceturkšņa līdz 2021. gada 4. ceturksnim. Nogriežņu līknē redzams katra ceturkšņa līgumcenu apjoms (*euro* bez PVN) paralēli rezultātu paziņojumu skaita stabiņiem.

Trešā ilustrācija attēlo rādītāju īpatsvaru izmaiņas attiecībā pret 2020. gada atbilstošo periodu. Tiek attēlota stabiņa diagramma ar procentuālo īpatsvaru pret iepriekšējā gada atbilstošo periodu trīs rādījumos: izsludināto iepirkumu skaits, rezultātu paziņojumu skaits un rezultātos norādītās līgumcenas (*euro* bez PVN).

\_\_\_\_\_\_\_\_\_\_\_\_\_\_\_\_\_

Datu avots: Publikāciju vadības sistēma

Periods: 2021. gada 4. ceturksnis

Vizualizāciju sagatavoja: Iepirkumu uzraudzības birojs